**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**DĖL KLAIPĖDOS MIESTO SAVIVALDYBĖS TARYBOS 2006 M. SPALIO 26 D. SPRENDIMO NR. T2-345 „DĖL JAUNIMO NEVYRIAUSYBINIŲ ORGANIZACIJŲ PROGRAMŲ (PROJEKTŲ) FINANSAVIMO IŠ SAVIVALDYBĖS BIUDŽETO LĖŠŲ NUOSTATŲ PATVIRTINIMO“ PRIPAŽINIMO NETEKUSIU GALIOS**

2016-03-07

**1. Sprendimo projekto esmė, tikslai ir uždaviniai.**

Šio sprendimo projekto tikslas – pripažinti netekusiu galios Klaipėdos miesto savivaldybės tarybos 2006 m. spalio 26 d. sprendimą Nr. T2-345 „Dėl Jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų patvirtinimo“ su visais pakeitimais ir papildymais.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Vietos savivaldos įstatymo 29 straipsnio 8 dalies 2 ir 4 punktais, kuriuose numatyta, jog savivaldybės administracijos direktorius tiesiogiai įgyvendindamas įstatymus, Vyriausybės ir savivaldybės tarybos sprendimus gali leisti įsakymus, privalomus savivaldybės administracijos padaliniams bei administruoja asignavimus, savivaldybės tarybos skirtus savivaldybės administracijai.

Klaipėdos m. savivaldybės administracijos direktoriaus įsakymu tvirtinamos ir kitų skyrių projektinio finansavimo konkurso būdu tvarkos: kultūros projektų dalinio finansavimo iš savivaldybės biudžeto lėšų nuostatai; socialinių projektų dalinio finansavimo iš savivaldybės biudžeto lėšų tvarkos aprašas; Klaipėdos miesto savivaldybės visuomenės sveikatos rėmimo specialiosios programos sudarymo ir vykdymo tvarkos aprašas.

**3. Kokių rezultatų laukiama.**

Jaunimo projektų dalinio finansavimo iš savivaldybės biudžeto lėšų nuostatų tvirtinimo funkcijos perdavimas administracijos direktoriui leis operatyviau reaguoti į pokyčius, susijusius su jaunimo projektų daliniam finansavimui skirtų asignavimų administravimu, bei užtikrinti savalaikį jaunimo projektų konkursų paskelbimą.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Teigiama sprendimo priėmimo pasekmė: operatyvesnis sprendimų, susijusių su jaunimo projektų daliniam finansavimui skirtų asignavimų administravimu, priėmimas ir įgyvendinimas.

Neigiama sprendimo priėmimo pasekmė: ilgiau trunkantys sprendimų, susijusių su jaunimo projektų daliniam finansavimui skirtų asignavimų administravimu, priėmimai ir tikimybė nepanaudoti Jaunimo politikos plėtros programai skirtų asignavimų.

PRIDEDAMA:

1. Klaipėdos miesto savivaldybės tarybos 2006 m. spalio 26 d. sprendimo Nr. T2-345 „Dėl Jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų patvirtinimo“ kopija, 1 lapas.

2. Klaipėdos miesto savivaldybės tarybos 2006 m. spalio 26 d. sprendimu Nr. T2-345 patvirtintų Jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų kopija, 5 lapai.

3. Klaipėdos miesto savivaldybės tarybos 2015 m. vasario 19 d. sprendimo Nr. T2-25 „Dėl Klaipėdos miesto savivaldybės tarybos 2006 m. spalio 26 d. sprendimo Nr. T2-345 „Dėl jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų patvirtinimo“ pakeitimo“ kopija, 1 lapas.

4. Klaipėdos miesto savivaldybės tarybos 2015 m. vasario 19 d. sprendimu Nr. T2-25 patvirtintų Jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų kopija, 7 lapai.

Jaunimo reikalų koordinatorė Jurgita Činauskaitė-Cetiner